Борис Младенов-Young
През целия си творчески живот…

chitanka.info

През целия си творчески живот,

от времето на ранното ми детство

до късни старини намирах брод

през стреса с важно хоби — стихоплетство.

От близки и далечни прадеди

съм поетичен ген добил в наследство;

стихът ми моя дух до днес крепи

като безценно психотропно средство.

Кипеше в болницата бой, борба,

свещенна битка на живот и смърт

с успехи и триумф, но и с провали

и духом трябваше да издържа,

като скала да бъда здрав и твърд

пред тез, надежда светла в мен съзряли!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.